ISIGIDIMI SAMAXOSA, SEPTEMBER 1, 1881.

5

Liti ipepa lase Diamond ukulila emitshatweni kupelile ngezi mini. Into ekoyo ngoku kukuncuma, ati no myeni angaviswa bubi ngu myenikazi njengokungati ngumpangi ontliziyo ilukuni, ongxamele ukutshabalalisa ikaya lomntu elimnandi. Ukuba kungaba sekunjalo kwa Xosa apa singaba siqubele pambili, sibe namhla sinyanisile ukuti ukukanya kufikile kuti; siwashiyile amasiko amadala akowetu ahamba nesililo mhla kwendiswayo, esiti sifanele ngamanye amaxesha—kuba uti kanti lomntu uhlolelwe eli soka; ize ke ukuba litandwe kowabo asiwe kulo ngapandle kwe ntando yake. Esakaloku isililo yinkohla—asazeka; kuba aba bantu batandene; behlanganisiwe nje namhla ngumfundisi, kunge mvume yaba zali babo, nabo ngokwabo. Lendawo yikangeleni makowetu ukuba ilungilena. Kaloku ngumkwa kuyo yonke into etshatayo, ukuba iti intombi engalilanga uve sekusitiwa, “Lihlazo, intombi kanantsi niyayazi “ukuba ayililanga na, mhla yemka kowayo? Lomntana “ubeseletenina kakadeni betu?” Siti ke tina kwezo nteto zinjalo, Metsho! bazali batshoyo, lento ilungile na kubantu abati base lukanyeni? Kunga luvuyo kwaba ninzi zite intombi ezi tshatayo zazigcinela ixesha elifanelekileyo inyembezi zazo.

Inteto ka Mr. Garner Sojini siyifaka ukuze eve amadodana asamelwe kuzeka iqinga omnye waba ntsundu abanika lona. Asinakuti akakatshati, utshatile sinina u Gar­ner, kuba ukwazi impendulo yale mbuzo bekungasincedayo ukwazi uhlobo lokunyamekela inteto yake. Make siti u Garner Sojini yindoda endala esekumzuzu yatshatayo, yati nokutshata yatshata pambi kokuba ukukanya kubeko kangaka. Ntonina ke? Siti tina into etetwa ngu Mr. Sojini ayinakwenzeka. Iqina elinqabileyo leli. Kusakuti intombi ifunde ide ifumane nezi qiniselo ezipakamileyo, ibe loluhlobo ateta iona umbaleli wetu. Lonto yonke intle iyatandeka. Ze kuti kanti le *ledi* ayizange ibasele nembiza ayizange yafunda noku gcina impahla zendlu; ixesha layo lapelela ekufundeni i Grammar ne Geography nezi balo, mhlayimbi nokubeta i piyane, ayabi nalo ixesha lokufunda ukupeka nokulungiselela impahla zendoda. Zidla ngokuba njalo, sinosizi ukutsho, intombi zakowetu ezifundileyo. Makangaposisi umf’undi asiti zizo zonke. Kunjenjenje kwezifundileyo kanti ezingafundanga ziqeshwe kube Lungu, zifunda ukupeka ozi *konsi* nozi *payi* nozi *roli-poli* nezinye ipacanga zakwa Mlungu, zifunda kanjako ukupatwa kwendlu, nokulungisa impahla zendoda, nokukulisa abantwana nezinto ezinjalo afanele ukuzazi umfazi we *verbeterend mensch—* njengoko kutshiwoyo ngokwesi Bulu. Xa intombi itshatileyo umsebenzi wayo kukupeka nokulungisa into zendlu, imfundo—konayo iyatshonela. Indlu yomntu ofundileyo kufuneka ilungile, nokudla kwake kufanelekile. Sesizibalile izinto ezaziwa zintombi ezifundileyo, nezo zaziwa zezingafundanga, kautsho ke Sojini mabangatshati nezazi umsebenzi na abafundileyo? Lenteto siyibala singena xala kuba tina sesauwelayo umlambo.

IZINTO NGEZINTO.

U Sir Bartle Frere, obeyi Ruluneli yale Koloni kuvakala ukuba usaza kuhlala kweli okwe xeshana.

Indleko, ngokufa kwe mpahla ngenxa ye ngqele, kwi siqingata sase Tarkastad kutiwa kufikelele pakati kwe £7000 ne £10,000.

Ingqele.—U Mr. Brown, ifama e Kubusi, ufelwe zinkabi ezi 30 negusha ezi 400 ngenxa yemvula ezinkulu ebeziko ngo August.

Siva ukuba izinto ema Mpondweni azikati cwaka. U Siyoyo no Valelo bake batana futu, ezi zoba zindaba ezimnadi kwabo batanda imfazwe.

U Mr. John X. Merriman.—Elinene lingu Mpatiswa Mihlaba ne Micimbi ye Koloni like lahambela kweli lasema Xoseni, ne Diamond loke liyifikelele.

U Mr. William Koyi nabafana abatatu base Blantyre Empakatini we Africa babuyele kwe lozwe ngo 18 ka August; ngengxakeko ezaziwa nguye u Mr. Mapassa Ntintili akavumanga ukubuyela.

IJAJI ZE Koloni.—U Mr. Justice Jacob upumile ebujajini ngokungapili, indawo yake inikwe u Mr. E. J. Buchanan obembambele oko ebese Ngilane u Mr. Jacob. Sele se Rini emsebenzini wake u Mr. Buchanan

Iti i *Cape Mercury,* ipepa lase Qonce, uti u Rili ute xa yena neqela labantu bake ebeseza kwi Lokeshoni anikwe yona kwa Gcaleka wabona ihambo yemikosi ete yametusa, kwati kanjako kuba ute u Capt. Blyth ekeza kuye waselo buya ngezitende kwango busuku obo.

Ifandesi.— Ngomhla we 8 ka September u Mr. Sheen wase Qonce uyakutengisa, imazi zenkomo ezisengwayo ezi 80; inkabi ezi 40; izipani ezi 2. Abafuyi boyiva ngovuyo lonto siyatemba.

Ibrandy kanjako.—Kule ndlela ka loliwe iya e Cradock kumandla wase Somerset East bate ngomnye umhla abasebenzi batabata kakulu i “kanku,” baza bamtabata omnye bamosa emlilweni.

Ubusela.—Ama Jelimani amele umandla wase Monti abalele izipata mandla exela ukubushuliswa kwawo ngama sela. Nento leyo idla ngokuba kufupi nobusela—ukupanga—ininzi kwisiqingata eso sase Monti.

‘Ironaskap.”—Intlanganiso yokubuta imali zeremente ebizwa ngeli gama ibiko e Mkangiso ngo 14 ku August. Intshumayelo zahanjiswa ngu Rev. R. Lamplough no Rev. E. J. Barrett, iminikelo igqitile kwe yomnyaka odluleyo.

Kwa Zulu.—I Natal *Advertiser* iti ezivela kwa Zulu ziti izinto zixubayele kwelo, zisaya zixubayala kanjako, iyenye yezinto ezingenzekayo ukuba inkatazo ezoyikekayo zibeko kwelozwe. Ama Zulu kutiwa afuna u Cetywayo ekululwe, akangeke u Sikukuni akululwe yedwa.

Obulele umfazi wake.—Into abati ngu Louis Calder ugwetyelwe amashumi amabini eminyaka entolongweni yi Jaji yase Dayimani ngokusuka ikabe umfazi wayo abube. Kwa kulo matyala u Jan Pamela ugwetywelwe iminyaka elishumi ngokubulala u Jan Penjuku. Ezi zigwebo baninzi abati zilula.

Intonga.—E Jagersfontein imidaka iqekezene intloko. Ngama Tshaka nabe Sutu abenzi balento. Into ihla ekutini abe Sutu bahlekise ngama Tshaka ngokuti nina ma Tshaka neyiswa ngama Ngesi, tina siweyisile. Aqumbile ama Zulu, zadibana, kutiwa abetwa acela ko xongo ukubaleka kwawo ama Zulu.

U Mr. Saul Solomon, M.L.A.—Ngo August elinene linduluke apa e Lovedale lasinga e Qonce. Like latyelelela e Ncemera, nase Nxaruni, nase Mtwaku, nase Monti xa belikona. Libuye e Qonce no Mr. Irvine oke wahlala ixeshana. Unduluke nge 13 esinga e Bedford. Siqonda ukuba impilo ka Mr. Solomon incedeke kakulu yihambo yake.

U Langalibalele.—Kwi ngxelo yehambiso ze Parlamente ya pesheya sifumana ukuba u Mr. George Palmer M.P. unike isaziso sokuba uyakubuza ku Rulumente ya pesheya ukuba seyide yamisa ixeshana awoti akululwe ngalo u Langalibalele, ngokwe dinga lika Lord Kimberley kwiqela elimele ukutetelela abamnyama elikwa pesheya.

U Cetywayo.—Amadoda e Parlamente apesheya amashumi asibozo aye kunye kwi Rulumente ya pesheya enza isicelo sokuba likululwe elitshawe. U Right Hon. W. E. Gladstone olipakati elikulu lo Mntan’ Omhle, ute kusatunyelwe incwadi kwi Ruluneli u Sir H. Robinson ebuzayo ukuba kunokwenzeka na ukuba akululwe u Cetywayo xa atembisayo ukuba akasokuya kwa Zulu.

I Dayiman kufupi ne Colesberg.—Inene lase Kimberly (e Diamond Fields) abati ngu Mr. Gibbon, liya xola kwi fama ekutiwa yi Andriesfontein jkufupi ne Hanover esiqingateni sase Colesberg. Akakafumani nto noko okwangoku, noko umhlaba ubonakala ukuba unganayo idayimani ukuba uyatanda. Bati ngama kulu amabini anamashumi mahlanu i *Idem* (claims) (abase Dayimani bolazi elilizwi) esezitengiwe kufupi nale fama.

Imfundo yaba ntsundu.—Iti i *Cape Argus* xa it eta ngengxelo ka Dr. Dale kwi Parlamente nge micimbi yemfundo, “ Nokuba yintonina. engatetwayo ngezinto ezabanga lemfazwe ipeleyo, umsebenzi we Rulumente ngakwaba mnyama usele umi poqo, umhlope; amalinga aselenziwe emfundo, nawe ncwadi nama shishini, nawokungenisa zonke izinto ezihamba kunye nobu kristu, mawavuselelwe apinda-pindwe naku Mxosa naku Msutu.”

Kwi botwe lapesheya.—Kwi Parlamente ya pesheya u Sir M. Hicks-Beach, ungenise inteto yokugweba ubabalo lwe Rulumente ya pesheya ngakuma Bulu, i Rulumente ikuselwe ngenteto enamandla ngumhlobo omkulu wentlanga ezimdaka u Mr. Joseph Chamberlain ngobuciko obukulu. Amadoda awayeko e Parlamente ngalomhla aye nga 519 isininzi esavumelana ne Rulumente sagqita igqiza elaliyi gweba nge 109 lamadoda.

Inyoka yolwandle.—Ipepa lase Kapa i *Cape Times* libalisa ukubonwa kwenyoka yolwandle kufupi nonxweme lwalomhlaba. Isiqu sayo silingana nesomntu onomzimba omkulu ubude zinyawo ezilishumi linesitandatu. Yinto entloko inkulu. Ibonwe ngaba bese mkombeni obuno General L. Smyth, abate bakutumele isikitshane kuyo yela emanzini ayabi sabonakala. Omatrose abadala bati abazange bayi bone into enje ngeso silo ngapambili.

Lovedale.—Esi sikula sivulwe nge 1 ka August ukuba siqale umsebenzi we nyaniso. Abafiki abatsha ngati bagqitile kuma 60, umlisela nomtinjana ubandakanyiwe. Kuko inguqulo ebeko kubafundisi bododana; ngenxa yokungapili u Rev. D. Doig Young akabanga nakupata igqiza lake namhla, oze endaweni yake ngu Mr. C. J. Crawshaw. obese Mgwali wase Mbashe; u Mr. P. S. Stewart ungene evenkileni yencwadi, kungene u Mr. A. Goodger obese St. Andrews College, e Rini. Umfundisikazi we shishini kwese ntombi ngu Miss Alexander ovela e Scotland.